strategijos II prioritetas  „VVG TERITORIJOS ATNAUJINIMAS IR PLĖTRA SIEKIANT GERINTI GYVENTOJŲ GYVENIMO KOKYBĘ“
priemonė                                  2.2. „ VVG teritorijos vietovių infrastruktūros gerinimas“
Vietos projekto Nr.          LEADER-14-ŠVENČIONYS-04-004
VYKDYTOJAS                            Švenčionių rajono Kaltanėnų ugdymo ir turizmo centras
PARTNERIS                                Švenčionių rajono savivaldybės administracija
PAVADINIMAS                        ,,Kaltanėnų ugdymo ir turizmo centro viešosios erdvės atnaujinimas ir pritaikymas įvairaus amžiaus bendruomenės narių turiningo laisvalaikio praleidimui. Antras etapas“
PROJEKTO VERTĖ, Eur           41776,47
PARAMOS SUMA, Eur              31852,41
PROJEKTO TERMINAI           2015 m. vasaris – 2015 m. liepa
PROJEKTO VADOVAS            Kęstutis Lisauskas
Projekto tikslas – atnaujinti Kaltanėnų ugdymo ir turizmo centro teritorijoje esančios sporto aikštelės plotą ir sukurti viešąją erdvę,  pritaikant įvairaus amžiaus Kaltanėnų gyventojų turiningam laisvalaikiui.
Vietos projekto uždaviniai - įrengti 464 kv.m ploto sporto aikštelę su polipropileno plokščių danga; įrengti  sporto konstrukcijas  (2 krepšinio konstrukcijas, 2 stulpus ir tinklą tinkliniui bei tenisui); pastatyti  suoliukus be atlošų (4) ir šiukšlių dėžės (2); aptverti sporto aikštelę metalinio tinklo tvora (94 m).
Įgyvendinus šį projektą, pagerės Kaltanėnų bendruomenės ir Kaltanėnų ugdymo ir turizmo centro veikla, sąlygos vaikų ugdymui, jaunimo užimtumui, daugiafunkcinio centro veiklų įvairovei plėtoti, atsiras galimybė įvairaus amžiaus bendruomenės žmonėms naudotis viešąja erdve Kaltanėnų miestelyje. Pagerės Kaltanėnų ugdymo ir turizmo centro įvaizdis Švenčionių rajono, Aukštaitijos nacionalinio parko svečių, turistų atžvilgiu, susidarys palankesnės sąlygos Kaltanėnų miesteliui kaip atsirandančiam turizmo paslaugų vienetui Švenčionių rajone plėtotis ir tuo pačiu gerės kaimo verslai, gerės sąlygos vietinių bendruomenės gyventojų užimtumui plėtotis.
Projektas prisidės prie socialinės sanglaudos, žmonių užimtumo, bendruomenės patrauklumo, sudarys sąlygas saviraiškai.
Projektas tenkins visų tikslinių grupių vietos gyventojų poreikius, sukurtais projekto rezultatais nemokamai naudosis Kaltanėnų ugdymo ir turizmo centro ir seniūnijos bendruomenės nariai. Projekto rezultatais tiesiogiai naudosis 250 gyventojų.
Įgyvendinus projektą bus atnaujinta Kaltanėnų ugdymo ir turizmo centro erdvė naudojama viešiems kaimo bendruomenės narių poreikiams ir pritaikyta įvairaus amžiaus bendruomenės narių turiningo laisvalaikio praleidimui, ženkliai pagerintos vaikų ir jaunimo ugdymo sąlygos, išplėtotas krašto pristatymas rajono, regiono, miestelio svečiams.
